百科全书，或科学、艺术搭工艺详解词典

《百科全书，或科学、艺术搭工艺详解词典》（法语：Encyclopédie, ou dictionnaire raisonné des sciences, des arts et des métiers），通称《百科全书》（Encyclopédie），是1751年到1772年间由一批法国启蒙思想家编撰个一部法语百科全书。共17卷正编，11卷图编，此后其他人多有补编，1780年再版时共有35卷。

全书由法国个印刷业主布雷顿策划，1751年起由狄德罗主编，1759年起由让·勒朗·达朗贝尔共同主编。参加编纂个主要人员有孟德斯鸠、魁奈、杜尔哥、伏尔泰、卢梭、布丰等弗少法国启蒙运动时期个著名人物。渠拉被称为百科全书派。

《百科全书》是启蒙时代思想个代表之作，尽管原计划是翻译1728年英国出版个《钱伯斯百科全书》，渠却成为了是历史上第一部致力拉科学、艺术个综合性百科全书。正如主编狄德罗所述，《百科全书》个目标是“改变人们个思维方式”。1751年第1卷出版后，就遭到政府托教会个压力，导致有几卷弗得弗地下发行，最后10卷甚到改用假封面搭倒填日期出版。